Rossiyaning Suriyadagi bazasida noodatiy “Terminator” paydo bo‘ldi

Suriyalik jurnalist Xmeymim aviabazasida noodatiy jangovar mashinani suratga tushirdi, deb yozadi “Vesti.ru”. Uni Suriya rahbari Bashar Asadga uning Rossiya harbiy obyektiga tashrifi chog‘ida namoyish qilishdi.

Bir qarashda prezidentga T-72 tanki bazasiga qurilgan “Terminator-2” tanklarni qo‘llab-quvvatlovchi jangovar mashinani ko‘rsatishgan. Uni tankka qarshi raketalar joylashuviga qarab osongina tanib olish mumkin: ular maxsus qoplamalarga o‘rnatilgan.
Ammo korpus avvalgi versiyadagi “Terminator”ga tegishli, u T-90 asosida yaratilgan.
Demak, Bashar Asad ikkita “Terminator”ning qandaydir gibridini ko‘rgan, deb yozadi nashr. Bungacha tanklarni qo‘llab-quvvatlovchi jangovar mashinaning bunday versiyasi haqida hech narsa ma’lum bo‘lmagan.